Pertubuhan Kesihatan Sedunia

Pertubuhan Kesihatan Sedunia (Inggeris: World Health Organization, WHO) merupakan agensi Pertubuhan Bangsa-Bangsa Bersatu yang bertugas menjalankan penyelidikan dan mengambil tindakan-tindakan tertentu bagi menjamin kesihatan penduduk sedunia. Agensi ini ditubuhkan pada 7 April 1948.

WHO bertanggungjawab untuk Laporan Kesihatan Sedunia, Kajian Kesihatan Sedunia, dan Hari Kesihatan Sedunia. Ketua Pengarah WHO, Tedros Adhanom, juga pernah berkhidmat sebagai Menteri Kesihatan Habsyah dari tahun 2005 hingga 2012 dan sebagai Menteri Luar Habsyah dari 2012 hingga 2016. Adhanom memulakan tempoh lima tahunnya pada 1 Julai 2017.

 Struktur Organisasi 
Negara-negara ahli WHO melantik wakil kepada Majlis Perhimpunan Kesihatan Sedunia. Badan ini merupakan badan menetapkan dasar kesihatan sedunia yang tertinggi. Pertubuhan ini berhimpun setiap tahun dan melantik seorang Ketua Pengarah WHO. Ketua Pengarah WHO berperanan memimpin WHO, di samping menyelia dasar kewangan WHO. 34 Ahli Perhimpunan juga dipilih menyertai Lembaga Eksekutif yang bertugas melaksanakan segala keputusan Majlis Perhimpunan.

+ Ketua Pegawai Eksekutif Nr Ketua Pengarah Negara TempohWHO Presidents 9  En. Tedros Adhanom    2017–kini 8  Pn. Margaret Chan    2007–2017 7  En. Anders Nordström    2006–2007, sementara 6  En. Lee Jong-wook    2003–2006 († 22/5/2006)  5  Pn. Gro Harlem Brundtland    1998–2003  4  En. Hiroshi Nakajima    1988–1998  3  En. Halfdan T. Mahler    1973–1988  2  En. Marcolino Gomes Candau    1953–1973  1  En. Brock Chisholm    1948–1953 

+ Badan Eksekutif WHO (34 pengguna) Tempoh Afrika Eropah Timur Mediterranean Timur dan Asia Selatan Pasifik Barat Amerika 2017-2020 WHO Executive Board members 2017. Diperolehi 15/04/2017.             2015-2018WHO Executive Board members 2015 Diperolehi 15/11/2015. 
               2014-2017           2013-2016            

 Keahlian 
Pertubuhan ini disertai oleh semua negara ahli PBB kecuali Liechtenstein dan dua negara bukan PBB, iaitu Niue dan Kepulauan Cook. Pertubuhan Pembebasan Palestin serta Takhta Suci (Kota Vatican) merupakan negara pemerhati. Terdapat juga ahli sekutu seperti Puerto Rico dan Tokelau. Pada 24 Januari 2025, Presiden Amerika Syarikat, Donald Trump mengumumkan bahawa Amerika Syarikat akan keluar dari Pertubuhan ini berkuatkuasa 22 Januari 2026. ia Susulan, Trump mendakwa pertubuhan terbabit gagal menguruskan pandemik dan Krisis kesihatan antarabangsa lain dengan baik.

 Peranan 
Di samping mengkoordinasikan usaha-usaha antarabangsa mengawal wabak penyakit epidemik seperti SARS, malaria dan AIDS, WHO juga mngadakan program-program mencegah dan merawati penyakit-penyakit tersebut. WHO memberi sokongan kepada pembuatan dan pembahagian vaksin dan ubat farmasi. Ia sudah hampir menyiapkan penghasilan vaksin malaria, schistosomiasis dan ingin menghapuskan wabak polio dalam tahun-tahun yang akan datang. 

WHO juga menaja kempen menggalakkan pemakanan buah-buahan dan sayur-sayuran, serta kempen antirokok.

WHO menjalankan penyelidikan sama ada medan elektromagnetik di sekeliling telefon bimbit membahayakan kesihatan. Kadang-kala, laporan WHO menimbulkan kontroversi. Pada April 2003, ia mengesyorkan supaya gula yang dimakan patut kurang daripada 10% daripada makanan keseluruhan. Hal ini menimbulkan kemarahan industri gula.

WHO menyusun sistem Pengelasan Penyakit Antarabangsa (ICD) yang diikut oleh industri perubatan di seluruh dunia. 

Ia juga boleh dikatakan bertindak sebagai pemerhati kepada dasar-dasar ubat atau dadah (drugs) yang digubal oleh Suruhanjaya Ubat Narkotik.

 Kewangan 
WHO ditabung oleh dermaan daripada negara ahli dan peribadi. WHO juga mempunyai kerjasama dengan pertubuhan bukan kerajaan, industri farmaseutik dan yayasan-yayasan.

 Rujukan 

 Pautan luar 



 Weekly Epidemiological Record (WER)
 AIDS.gov - The U.S. Federal Domestic AIDS Resource


Kategori:Pertubuhan perubatan dan kesihatan
Kategori:Kesihatan awam
Kategori:Pertubuhan yang diasaskan pada 1948
Kategori:Agensi khusus Pertubuhan Bangsa-Bangsa Bersatu
Kategori:Kumpulan Pembangunan Mapan Pertubuhan Bangsa-Bangsa Bersatu